Etter 1917 hadde Stubelius sitt eget firma og arbeidet som arkitekt i Stockholm, blant annet med å restaurere kirker og slott. Hans mest kjente arbeid er restaureringen av Carl Michael Bellmans stamkro i Gamla stan. Oppdraget med å renovere den tradisjonsrike kroen fikk han i 1920 av Anders Zorn, som hadde kjøpt den for å redde den fra konkurs og for å bevare den for ettertiden. Stubelius utformet også kroens utstyr serviser og bestikk. Zorn beskrev i detalj hvordan han ville ha arbeidet utført, og i løpet av tre år ble planene realisert. På kroen finnes det nå et eget Stubeliusrom.